**ZÁMER PRENAJAŤ NEBYTOVÉ PRIESTORY –**

**kancelárie, učebne, spoločné priestory**

Na základe zriaďovacej listiny, vystavenej zriaďovateľom – Trnavským samosprávnym krajom (ďalej len „zriaďovateľ) dňa 1.7. 2002 ako vlastníkom majetku, má prenajímateľ v správe nehnuteľnosť nachádzajúcu sa v katastrálnom území Trnava, zapísanú v Liste vlastníctva č. 1190 ako dom súp. č. 383 na parcele č. 38/2 a 38/1. Nehnuteľnosť je umiestnená na ul. Bernolákovej 383, 908 51 Holíč. V zmysle „Zásad hospodárenia a nakladania s majetkom Trnavského samosprávneho kraja“ je prenajímateľ (ako správca majetku zriaďovateľa) po súhlase zriaďovateľa oprávnený prenechať do nájmu majetok, ktorý má v správe, tretej osobe.

**Zámer:** V súlade s vyššie uvedeným prenajímateľ – Stredná odborná škola Jozefa Čabelku, Bernolákova 383/10, Holíč má zámer prenechať do nájmu nebytové priestory – kancelárie, učebne a spoločné priestory nachádzajúce sa na 1. poschodí prístavby II. budovy školy v celkovej rozlohe 395,6 m2.

**Predmet nájmu:** Pozostáva z 5 miestnosti – učební o rozlohe 63,24 m2, 42,16 m2, 53,04 m2, 49,64 m2, 43,52 m2 a 2 miestnosti – kancelárií (kabinetov) o rozlohe 19,72 m2 a 21,08 m2 s elektrickou a vodovodnou prípojkou a elektrickým osvetlením. K predmetu nájmu sa prenajímajú aj spoločné priestory chodba o výmere 103,2 m2 a sociálne priestory. Predmet nájmu je oddelený a uzamykateľný so vstupom z chodby. Vnútorné zariadenie predmetu nájmu si zabezpečí nájomca na vlastné náklady.

**Cena:** Minimálna cena za prenájom vyššie uvedených priestorov je stanovená vo výške 289,46 €/mesiac. V cene nie sú zahrnuté režijné náklady, ktoré bude nájomca uhrádzať.

**Doba nájmu:** Nájomná zmluva bude uzatvorená na dobu určitú.

Cenové ponuky možno podávať v písomnej podobe v zatvorenej obálke označenej názvom „Učebne a kabinety“ v lehote **do 1.3.2016** na adresu: **SOŠ Jozefa Čabelku, Bernolákova 383/10, 908 51 Holíč. Rozhodujúci je dátum doručenia na školu.**